আপনার কন্যা শিশুটিকে টিকা দিতে নিয়ে গেলে , স্বাস্থ্য-কর্মীটি যখন তার তুলতুলে মোমের মতো শরীরে সূঁচ ফুঁটিয়ে দিতে উদ্যত হন , আপনি তা দেখে অবাক হয়ে যান, স্বাস্থ্য-কর্মী গুলো এতো নির্দয় হয় কিভাবে ! আপনি সেই অমানবিক দৃশ্যটি সইতে পারেন না । আপনার কন্যা শিশুটির যন্ত্রণায় আপনি কাতর হয়ে যান, যেন সুঁই ফুঁটে যাচ্ছে আপনার কলিজায়, আপনি সন্তানকে গর্ভে ধারণ করেন নি তবু আপনার কন্যা শিশুটির কান্না আপনাকে বেদনার্ত করে তোলে । একজন পিতা হয়ে এই দৃশ্য সহ্য করা ভীষণ কষ্টের , তাই আপনি সেই সময় চোখ বন্ধ করে থাকেন। আপনার মেয়েটি খেলতে খেলতে পড়ে গেলে , হাঁটুতে একটু আঘাত পায় ‘কিছুই হয় নি বাবা’ যদিও সে বার বার বলে যায় , কিন্তু সে ব্যথা যেন আপনার হৃদয় ছুঁয়ে যায় । এতটুকু একটা শিশু ,আপনার পরীর মতন মেয়েটা হায়রে ! তার একটু লাগলে ,বুকের কতো গভীর অবধি জ্বলে , আপনি খোলাসা করে , তা পারেন না বোঝাতে বলে , আপনার চোখ ভিজে যায় জলে । কেননা আপনি বর্বর নন , মানবের চাইতেও অধিক মানবিক, আপনি পিতা। নিজ কন্যা সন্তানটির বিপদ আপদ একটু কিছু হলেই আপনি ডাকেন বিধাতা